Папа казаў таксама пра глыбокае значэнне, якое Бэтлеемская зорка мае для нашай веры сёння. “Пошук мудрацамі караля Юдэйскага сведчыць пра рух народаў да Хрыста”, -адзначаў ён. Паводле Бэнэдыкта XVI сам космас кажа пра Хрыста. Але адначасова становіцца відавочным, што мова космаса і прыроды застаецца для нас не да канца зразумелай. “Мова стварэння дае шмат указанняў. Яна нараджае ў чалавеку інтуітыўнае адчуванне Стварыцеля. Нараджае чаканне і надзею, што гэты Бог аднойчы аб’явіцца. А таксама нараджае ўпэўненасць у тым, што чалавек можа ісці Яму насустрач”, — пісаў Святы Айцец.